Hugmyndir eru uppi um að leyfa flóttafólki frá Úkraínu að búa í húsnæði gamla alþýðuskólans á Eiðum sem nú stendur tómt. Félagsmálaráðuneytið á eftir að taka afstöðu til málsins en Einar Ben Þorsteinsson, einn eigenda staðarins, telur að þar gæti orðið til lítið samfélag Úkraínumanna á flótta.
Þetta er bara mál sem við ræddum og kom líka til tals út stjórnsýslunni. Okkur bara rann blóðið til skyldunnar að bjóðaþennan stað því þarna eru innviðir á lausu sem er sannarlega hægt að nýta til mannúðar starfsemi. (Og á hvaða hátt henta Eiðar vel til þess arna?) Þarna erum við með heimavistir sem voru áður í notkun þegar skólastarfsemi átti sér þarna stað. Einnig erum við með sali og skólaaðstoðu og jafnvel leikskólaaðstöðu. Íþróttasal, sundlaug, handverkshús í ýmislegt sem passar til að búa til lítið samfélag. Það væri hægt að þjónusta þetta fólk vel við þessar aðstæður.

Hugmyndir eru uppi um að leyfa flóttafólki frá Úkraínu að búa í húsnæði gamla alþýðuskólans á Eiðum. Eigendur staðarins,og bæjaryfirvöld í Múlaþingi, ætla að ræða við Félagsmálaráðuneytið um hvort staðurinn komi til greina. 